user
Cuntooyinka caafimaadka u ah Beerka?


assistant
CUNTOOYINKA UFIICAN CAFIMADKA BEERKA
-----------------------------------------------------------------------

Beerka, culeyskiisu waa qiyaastii 3 pounds dadka waaweyn ee caafimaadka qaba, waxaa uu ka mid yahay xubnaha ugu muhiimsan jirka, waxaa u mas’uul ka yahay shaqooyin badan oo la xiriira dheefshiidka, difaaca iyo keydinta nafaqada, iwm, kuwaasoo jirku u baahan yahay si uu u sii noolaado.

Sidoo kale beerku waa qanjir sii daaya waxyaabaha jirku u baahan yahay. Run ahaantii beerku waa qeybta keli ah ee jirka ee isku ah xubin iyo qanjir.

Beerka caafimaadka qaba wuxuu nadaamiyaa iskudhisyada dhiigga, wuxuu meesha ka saaraa ama banaanka u tuuraa waxyaabaha sunta ah ee dhiigga ku jira. Sidoo kale wuxuu keydiyaa fitimiinada, birta iyo sonkorta.

Haddaba waxa idiin soo gudbinaynaa cuntooyinka nadiifiya beerka, waxaana ka mid ah;

1. #Toonta
Toonta ama tuunta ayaa aad ugu fiican nadiifinta beerka, waxay firfircooni gelisaa dheecaano ku jira beerka oo ka caawiya inay banaanka u saaraan sunta. Sidoo kale Toonta ayaa ka kooban laba maaddo oo dabiici ah oo kala ah; allicin iyo selenium, kuwaasoo qeyb ka qaata habka nadiifinta, kana difaaca beerka dhaawaca sunta.

Isticmaal toon cusub oo ceeriin ah ah si aad caafimaadka beerkaaga aad u hormariso, ha isticmaalin mid la dubay ama la shiiday.

Cun maalintii 2 illaa 3 toon ceeriin ah, kuna darso cuntada.

2. #Canab
Canabka waxaa uu ku wanaagsan fitimiin C iyo qaar kale, wuxuu caawiyaa canabku habka dabiiciga ah ee nadiifinta beerka. Cab subax walba hal koob oo canab la miiray ah marka aad quraacaneyso.

#FG: Haddii aad daawo isticmaaleyso, la tasho dhaqtar ka hor inta aadan qaadan cabitaankan waayo waxay la falgeli karaan daawada aad qaadatay.

3. #Liinta
Liimadu waxay nadiifisaa beerka waayo waxaa ku jira curiyaha D-Limonene, kaasoo caawiya oo firfircooni geliya dheecaanada beerka, intaas waxaa dheer in fitimiin C ku jira liinta uu ka caawiyo beerka inuu soo saaro dheecaano badan oo wanaajiya dheefshiidka. Joogto u cab liinta maalin walba, haddii aad doonto ku darso malab.

4. #Shaaha #cagaaran
Maalin kasta oo la cabo shaaha cagaaran, waxaa jirkaagu uu awood u helayaa inuu qashinka sunta iyo haraaga dufanka iska saaro, iyadoo uu kordhinayo heerka fuuq-celinta.

Sanadkii 2002 daraasad lagu daabacay wargeyska caalamiga ah ee ka faalooda buurnida ayaa lagu sheegay in maaddo ku jirto shaaha cagaaran ay hagaajiso beerka. Sidoo kale cabitaanada wanaagsan ayaa beerka ka difaaca sunta banaanka uga timaada sida aalkolada.

Cab maalintii 2 illaa 3 koob oo shaaha cagaaran ah, haddii aad doonto ku macaanso malab

5. #Afokaadho
Afakaadhada waxay ka kooban tahay maaddooyin hoos u dhiga dhaawaca beerka sida lagu sheegay daraasad ay sameeyeen bulshada kiimikada ee mareykanka. waxay qudaartani qani ku tahay maaddada glutathione oo ah iskudhis uu beerku u baahan yahay oo ka nadiifiya sunta beerka si wanaagsana u shaqo geliya. Sidoo kale waxay afakaadhadu hoos u dhigtaa heerka dufanka dhiigga, iyadoo kor u qaadda dufanjka wanaagsan.

Afokaadhada waxaa kale oo ku jira macaadin, fitimiino iyo nafaqooyin si guud u taageera caafimaadka guud ee beerka iyo hoos u dhigida baruurta.

Cab 1 illaa 2 koob oo afakaadho ah todobaad walba dhowr bilood si ay u hagaajiyaan dhaawacyada beerka.